આ અંગે મળતી માહિતી અનુસાર સુરત શહેરના કતારગામ ખાતે ભગુનગર સોસાયટીમાં રહેતા અમ્રુતભાઈ ભવનભાઈ ડાભી નાઓ સરકારી કોન્ટ્રાક્ટના કામો કરે છે. જેઓ ખોલેશ્વર ગામે ટેકરા ફળિયામાં બ્લોક બેસાડવાનું કામ કરતાં હતા ત્યારે ફળિયાના રહીશોએ કોન્ટ્રાકટર સાથે બબાલ શરૂ કરી હતી. જેથી ખોલેશ્વર ગામના ડેપ્યુટી સરપંચ સદીપભાઈ તેમજ કોન્ટ્રાકટરના માણસો અમિતભાઈ રાજેશભાઈ પાડવી નાઓ સ્થળ પર હાજર હતા ત્યારે ટેકરા ફળિયા ખાતે રહેતા પાંચ ઇસમો તથા એક મહિલા એકત્રિત થયા હતા. જેમાં રમેશભાઈ મણીલાલ વસાવા , અશ્વિનભાઈ રમેશભાઈ વસાવા, હસુભાઈ રમેશભાઈ વસાવા,નરેશભાઈ સોમાભાઈ વસાવા,હર્ષ ઉર્ફે હસિયો રીક્ષાવાળો, રેમશભાઈ મણીલાલભાઈ વસાવાની પત્ની (તમામ રહે – ખોલેશ્વર ગામ ટેકરા ફળીયામાં તા.કામરેજ જી.સુરત) આ તમામે કોન્ટ્રાકટરના માણસ, ડેપ્યુટી સરપંચ અને કોન્ટ્રાકટર ઉપર લાકડી અને લોખંડના સળિયાથી હુમલો કર્યો હતો. અને કોન્ટ્રાકટરની અલ્ટો કારને પણ નુકશાન પહોંચડ્યું હતું. ઘટના અંગે કામરેજ પોલીસ મથકે ફરિયાદ આપતા કામરેજ પોલીસે ગુનો નોંધી આગળની તપાસ હાથ ધરી છે.